Source: http://www.bihon.ro/spectacol-si-aplauze-cu-dinamo/1231872
Timestamp: 2019-02-21 16:38:45+00:00

Document:
Spectacol si aplauze cu Dinamo - BIHON
Spectacol si aplauze cu Dinamo
la	13. ianuarie 2013 17:19	 Reactualizat la:	 13. ianuarie 2013 20:26
Daniel Dillon (nr.12) a înscris 14 puncte în meciul cu Dinamo FOTO: OPRE BELA
CSM Oradea s-a impus cu scorul de 105-55, obţinând cea de-a 16-a victorie stagională.
Conform aşteptărilor, baschetbaliştii orădeni au avut parte de un simplu meci de antrenament în compania echipei de pe ultimul loc al clasamentului, Dinamo. Lidera şi-a onorat cartea de vizită şi a oferit o partidă agreabilă, cu un mare număr de puncte înscrise şi faze de real spectacol.
Antrenorul Cristian Achim a rulat întregul lot de jucători, urmărind ca fiecare dintre ei să aibă un număr cât mai mare de minute jucate. Toţi au reuşit să înscrie puncte. A absentat doar Topcov, care a preferat să lase locul mai tinerilor coechipieri de pe postul său – Ţîbîrnă, Lázár şi Ciordaş. Meciul în sine a fost fără istoric. CSM Oradea s-a desprins, logic, încă din primul sfert, început cu majoritatea titularilor pe teren, scor 37-15. Următoarele două sferturi au fost dominate tot de gazde, care şi-au mărit în mod constant avantajul de pe tabela de marcaj.
Diferenţă de valoare
Ecartul a ajuns la 50 de puncte în minutul 30, scor 85-35, după o combinaţie aeriană de mare efect sub coşul dinamovist, Lázár fructicând o pasă primită de la Pesic. În ultimul sfert, suporterii au aşteptat atingerea sutei de puncte marcate. Realizarea i-a aparţinut lui Bogdan Ţîbîrnă, care a înscris printr-o aruncare de la distanţă, scor 101-48. Rezultatul final, 105-55, ilustrează diferenţa de valoare care desparte la ora actuală cele două formaţii. Dinamo, singura echipă din campionat care nu are jucători străini în lot, a făcut tot ce a putut în faţa unei formaţii orădene aflată „pe val”. Etapa viitoare, CSM Oradea va juca în deplasare cu CSU Atlassib Sibiu.
CSM Oradea – Dinamo 105-55 (37-15, 19-11, 29-9, 20-20)
CSM Oradea: Stefanovic 2, Lupusavei 5 (1×3), Maric 13 (3), Paşca 7 (1), Pesic 19, Hora 6 (2), Dillon 14 (2), Ciordaş 6, Lázár 14, Ţîbîrnă 14 (1), Franklin 5 (1). Nu a jucat Topcov. Antrenor: Cristian Achim
Dinamo: Ţelinoiu 9 (2), Neguţ, Petică 3 (1), Ioan 16 (4), V. Mihai, Pârlog 2, Şipoş 4, C. Mihai 8, Filip 8, Bădulescu 5. Antrenor: Nicolae Toader
Arbitri: Bogdan Podar – Adrian Habor, Bertalan István. Comisar FR Baschet: Marius Hurgoi
CSM Oradea a inceput bine returul
Lupusavei este liderul marcatorilor de la distanta
Un timp mai lung de pregatire
Taguri: baschet masculin, csm oradea, dinamo

References: CSM 
 CSM 
 CSM 

CSM 

CSM 

CSM 
 csm